CELEX: 62022TN0061
Language: hu
Date: 2022-01-31 00:00:00
Title: T-61/22. sz. ügy: 2022. január 31-én benyújtott kereset – OD kontra Eurojust

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/57
            
         
      2022. január 31-én benyújtott kereset – OD kontra Eurojust
      (T-61/22. sz. ügy)
      (2022/C 119/81)
      Az eljárás nyelve: francia
      
         Felek
      
      
         Felperes: OD (képviselő: N. de Montigny ügyvéd)
      
         Alperes: az Európai Unió Büntető Igazságügyi Együttműködési Ügynöksége
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2021. június 17-i határozatot;
               
            
                  —
               
               
                  amennyiben szükséges, semmisítse meg a 2021. október 21-i határozat azon részét, amelyben az kiegészíti az indokolást;
               
            
                  —
               
               
                  kötelezze az ügynökséget arra, hogy a felperes lelki, vagyoni és nem vagyoni kárát méltányosságból 35 000 euró összegben térítse meg;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Az újrabeosztásáról szóló határozatával szembeni keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap a segítségnyújtás iránti kérelem bizalmas jellege elvének megsértésén és az ügyének az Eurojust általi kezelésére vonatkozó pártatlanság látszatának hiányán alapul.
               
            
                  2.
               
               
                  A második jogalap azon alapul, hogy az adminisztratív igazgató összeférhetetlenség miatt nem rendelkezett hatáskörrel a megtámadott határozat meghozatalára, nem volt pártatlan a felperessel szemben vagy legalábbis hiányzott a pártatlanság látszata, továbbá hogy megsértették a munkaszerződések megkötésére jogosult hatóság akadályoztatása esetén alkalmazandó helyettesítési szabályokat.
               
            
                  3.
               
               
                  A harmadik jogalap az eljárással való visszaélésen és az adminisztratív igazgató általi hatáskörrel való visszaélésen alapul.
               
            
                  4.
               
               
                  A negyedik jogalap azon alapul, hogy az állítólagos szolgálati érdekből történő újrabeosztásra a gondoskodási kötelezettség megsértésével került sor, anélkül, hogy az alkalmazott vagy a szolgálat érdekeit figyelembe vették volna és tiszteletben tartották volna a meghallgatáshoz való jogot és az érintett alkalmazott érdekeit érintő határozat indokolásának szükségességét.